Diari Oficial de la Generalitat Valenciana


Sumari del DOGV 5367, del 16-10-2006 (2006/10318)

ACORD de 31 de juliol de 2006, de la Comissió Territorial d'Urbanisme de València, relatiu a la l'homologació i Pla de reforma interior unitat d'execució Escalante de Burjassot.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5367

Data del DOGV
:   16-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10997


Data del document
:   31-07-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Burjassot
    * pla d'urbanisme

ACORD de 31 de juliol de 2006, de la Comissió Territorial d'Urbanisme de València, relatiu a la l'homologació i Pla de reforma interior unitat d'execució Escalante de Burjassot. [2006/10351]  
En relació amb l'homologació i Pla de reforma interior unitat d'execució Escalante, remés per l'Ajuntament de Burjassot, es destaquen els següents antecedents i fonaments jurídics:  
Antecendentes  
U. Tramitació municipal  
El projecte, que consta d'homologació parcial modificativa, PRI, PAI, Projecte d'urbanització i Estudi de seguretat i salut, es va sotmetre a informació pública mitjançant un acord del Ple de l'Ajuntament en sessió celebrada el dia 9 de desembre de 2005. Una vegada transcorregut el corresponent període d'exposició pública (DOGV núm. 5156, de data 16 de desembre de 2005 i anunci en el diari Levante de 22 de desembre de 2005), en el qual no es van presentar al·legacions, sobre el projecte va recaure acord plenari d'aprovació provisional en data 31 de gener de 2006.  
Dos. Objecte  
El projecte té com a objecte la delimitació d'una nova unitat d'execució i modificació de l'ordenació establida en el Pla general; per a això, es presenta document d'homologació, en no estar adaptat el Pla general de Burjassot a la Llei 6/1994, reguladora de l'activitat urbanística (d'ara endavant la LRAU), i Pla de reforma interior que proposa una ordenació detallada diferent del Pla general. Amb tot, es pretén la millora de la trama urbana, augment del sòl dotacional i no s'altera l'edificabilitat.  
Els terrenys inclosos en l'àmbit de la unitat d'execució que s'homologa i del Pla de reforma interior se situen dins de la zona de sòl urbà residencial intensiu de Burjassot. L'àmbit es troba situat al sud-oest del municipi i els seus límits físics són l'autovia a Ademús, c/ Pintor Velázquez, c/ Pintor Domingo i c/ Libertad Alcina.  
La superfície de la unitat d'execució és de 5.390 m².  
Respecte al document d'homologació, aquest no modifica cap element estructurant sinó que únicament pretén diferenciar els elements de l'ordenació estructural i detallada, ja que el Pla general de Burjassot no està adaptat a la Llei 6/1994, reguladora de l'activitat urbanística (d'ara endavant la LRAU),   
Quant al Pla de reforma interior, aquest proposa redefinir i millorar l'ordenació detallada, a nivell d'estudi de detall, del planejament vigent per mitjà de la creació d'un nou vial públic de vianants i delimitar una unitat d'execució a sòl urbà, efectuant una actuació integrada, a fi de cedir i urbanitzar els vials i zones verdes establits en el Pla general.  
La millora proposada suposa crear un vial paral·lel als carrers Escalante i Pintor Velázquez, com a prolongació d'un ja existent en el planejament, però sense urbanitzar. Al seu torn, el carrer En Projecte (carrer 2), que unix els carrers anteriors i és paral·lel als carrers Libertad Alcina i Pintor Domingo, passa de tindre 12 metres d'amplària a 10 metres, per a no deixar fora d'ordenació una edificació existent. El resultat és que en compte de dos illes de cases que establix el Pla general, es generen tres illes de cases més xicotetes amb això el repartiment d'edificabilitat entre els propietaris, és més senzill, i poden adjudicar-se illes completes sense haver de fragmentar-les.  
En estar ubicat l'àmbit a sòl urbà, dins d'una àrea consolidada, el més lògic seria que el desenvolupament i la urbanització es realitzara a través d'actuacions aïllades però, tenint en compte l'estat actual d'abandó i deteriorament dels terrenys, que aquests pertanyen a dos propietaris i pel fet que algunes de les façanes recauen a un vial de l'altra propietat i que algun dels vials és compartit o continuació de l'altre, es fa necessari plantejar una actuació integrada i, per tant, delimitar la unitat d'execució i presentar un pla de reforma interior.  
En resum, les propostes de millora plantejades pel PRI són:  
. Millora de la trama urbana i creació d'un vial, el resultat és la prolongació del carrer En Projecte núm. 1, de vianants, per a donar-li més protagonisme a aquest fet i llevar-li profunditat a la illa de cases 2, que es convertix en illa de cases 2a i 2b.  
. Augment de la superfície dels vials, la qual cosa suposa la disminució de la superfície edificable i l'augment del nombre de plantes edificables en les illes de cases resultants.  
. Regularitzar les parcel·les edificables i millorar la seua gestió a través de la reducció de l'amplària del carrer En Projecte núm. 2 i del carrer Escalante per a no deixar fora d'ordenació l'habitatge existent i haver de demolir-lo per a efectuar la urbanització.  
. Es disminuïx l'aprofitament urbanístic.  
FITXA DE PLANEJAMENT I DE GESTIÓ:  
DESCRIPCIÓ DEL SECTOR  
Classe de sòl: Unitat d'execució:  
URBÀ Escalante  
PARÀMETRES D'EDIFICABILITAT  
Superfície unitat d'execució: Edificabilitat bruta:  
5.390 m² 7.240 m²  
 Índex d'edificabilitat bruta:  
 1,3433 m²/m²  
QUALIFICACIÓ URBANÍSTICA  
Zona d'ordenació: Subzona:  
Residencial intensiva   
USOS GLOBALS I INCOMPATIBLES  
Ús dominant: Usos compatibles: Usos prohibits:  
Residencial intensiu Industrial  
GESTIÓ  
Gestió: Índex d'edificabilitat bruta:  
INDIRECTA 1,3433 m²/m²  
Tres. Tramitació autonòmica  
Durant la tramitació de l'expedient s'han sol·licitat informes els organismes següents:  
. Confederació Hidrogràfica del Xúquer  
. Conselleria d'Infraestructures i Transport. DG de Transports  
Amb data 17 de maig de 2006, se sol·licita a l'interessat la següent documentació necessària per a completar l'expedient:  
. Tres exemplars del projecte  
. Dos còpies de l'expedient administratiu  
. Visar els projectes i diligenciar la documentació.  
Quatre. Informes rebuts  
Fins a la data no s'ha rebut cap informe ni la documentació sol·licitada.  
Cinc. Aigua i sanejament  
No han tingut entrada els certificats d'aigua i sanejament sol·licitats.  
Sis. Planejament vigent  
Burjassot compta amb Pla general d'ordenació urbana, aprovat per la Comissió Territorial d'Urbanisme de 27 de setembre de 1990.  
Set. Dictamen de la comissió informativa   
La Comissió Informativa de la Comissió Territorial d'Urbanisme de València, en sessió celebrada el 26 de juliol de 2006, per unanimitat, va emetre un informe relatiu al projecte que ens ocupa, complint així allò que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. Aspectes formals  
La documentació no està completa, a l'efecte del compliment del que han preceptuat els articles 27 i 28 de la LRAU, i 64 i següents del Reglament de planejament de la Comunitat Valenciana aprovat per Decret 201/1998, de 15 de desembre, del Govern Valencià (d'ara endavant, RPCV). Cal destacar que l'Ajuntament no ha presentat còpia de l'expedient administratiu ni visat ni diligenciat els projectes, per la qual cosa ha sigut requerit per a la seua presentació en aquests serveis territorials.  
Segon. Justificació de la reserva dotacional  
L'article 23.1 segon paràgraf de la LRAU, en relació amb l'article 22.2 segon paràgraf de la mateixa llei, establix que en les zones de vora immediata al sòl urbà, podrà eximir-se, parcialment i justificadament, del compliment d'aquelles exigències del número 1 que, per incompatibles amb la consolidació, resulten impracticables. Aquesta exempció s'acordarà només en l'estrictament necessari per a ultimar la trama urbana en coherència formal i funcional amb les seues condicions històriques.  
Tractant-se de sòl urbà delimitat en el vigent Pla general es pot eximir de l'obligació d'aplicar la reserva dotacional pública derivada dels estàndards previstos legalment i reglamentàriament, d'aplicació en els nous instruments de planejament o, si és el cas, amb motiu d'homologacions sectorials, circumstàncies concurrents en el supòsit actual, en el qual el present pla té com a objecte la delimitació d'una unitat d'execució a l'efecte de la gestió urbanística encara que alterant la vigent ordenació per a permetre l'execució per actuació integrada que resulta més convenient per al seu desenvolupament i per a afrontar la urbanització total de l'àmbit de l'actuació.  
No obstant això, tal com establix la fitxa de gestió, la superfície destinada a sòl dotacional és de 3.731,28 m², que representa un percentatge de 69% sobre el total de l'actuació, i que es materialitzarà en l'execució de vials i zona verda.  
RESERVES DE SÒL DOTACIONAL PÚBLIC:  
 Sòl dotacional Zona verda Xarxa viària  
PGOU 3.545 m² 1.675 m² 1.870 m²  
PRI 3.731,28 m² 1.675 m² 2.056,28 m²  
Tercer. Valoració global  
Quant al fons de la qüestió, l'article 80, segon paràgraf del Reglament de planejament de la Comunitat Valenciana, disposa el següent:  
....Poden formular-se plans de reforma interior que, a més dels fins que els són propis, expressats en l'article 72 d'aquest reglament, tinguen com a objecte millorar l'ordenació continguda en el Pla general per al sòl urbà i àrees de reforma interior..  
Per la seua banda, l'article 118 del mateix text proclama que:   
....Per mitjà del Pla de reforma interior poden esmenar-se les insuficiències d'un pla general que no haja delimitat la unitat d'execució per a terrenys l'adequada urbanització dels quals convinga realitzar per mitjà d'actuacions integrades per ser tècnicament impossible o inadequat efectuar-les per mitjà d'actuació aïllada..  
Les determinacions contingudes pel que fa a l'homologació i PRI proposats es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU. No s'aprecia obstacle legal que impedisca l'aprovació definitiva.  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans de reforma interior de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.   
Amb aquest fonament legal, la Comissió Territorial d'Urbanisme, en sessió celebrada el 31 de juliol de 2006, per unanimitat acorda: aprovar l'homologació i Pla de reforma interior de la unitat d'execució Escalante de Burjassot, condicionat que es presenten per al segellament dos còpies del projecte, diligenciades i visades, i còpia completa de l'expedient administratiu.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció de la present notificació. L'esmentat article 44 de la Llei 29/1998 establix literalment;  
Art. 44.1. En els litigis entre administracions públiques no cal interposar recurs en via administrativa. No obstant això, quan una Administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, a comptar de la publicació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 31 de juliol de 2006.. El secretari de la Comissió Territorial d'Urbanisme: Álvaro Aleixandre Ortí.